Pauză
Min 12 – Louis Munteanu trimite în bară, după o pasă a lui Rareș Ilie
Min 1 – Start de meci
Echipele de start:
Armenia U21: Matinyan – Ayvazyan, Simonyan, Sargsyan, Nalbandyan, Aventisian – Galstyan, Manvelyan, Piloyan, Tarakhchyan – Kalukyan
Rezerve: Abrahamyan, Afyan, Alaverdyan, Davtyan, Hovhannisyan, Janoyan, Manukyan, Sargsyan, Vardanyan
Selecționer: Gyulbudaghyants
România U21: Sava – Oroian, Ignat, Matei Ilie, Stefanovici – Corbu, Vulturar, Grameni – Rareș Ilie, Munteanu, Baiaram
Rezerve: Hindrich, Amzăr, Burnete, Dănuleasa, David Maftei, Cristian Mihai, Luca Mihai, Musi, Ianis Stoica
Selecționer: Daniel Pancu
Naționala de tineret are șansa de a urca pe prima treaptă a clasamentului grupei E a calificărilor la Euro U21 2025. Armenia U21 – România U21 începe la 13:00, iar jucătorii antrenați de Daniel Pancu sunt favoriți!
Clasată în prezent pe locul secund în grupa E, România U21 se află la doar un punct în spatele liderului Elveția. Chiar dacă doar pentru câteva ore, "Tricolorii" mici au posibilitatea să devină lideri cu o victorie la Erevan.
Elveția, formație împotriva căreia românii au remizat scor 2-2 în noiembrie, joacă de la 18:00 în deplasare cu Albania, echipa de pe locul 3. Albanezii sunt la egalitate de puncte cu România, însă au un meci în minus.
În meciul tur, jucat în 13 octombrie 2023, România a învins Armenia cu 2-0. Au înscris Cătălin Vulturar (UTA) și Ștefan Baiaram (Universitatea Craiova). Partida s-a disputat pe stadionul Rapid.
Meciul reprezentativei de tineret începe de la ora 13:00 și se dispută pe stadionul din Armavir. Partida va fi transmisă în direct de canalul Pro Arena și poate fi urmărită și pe FANATIK.ro în format LIVE VIDEO.
Este primul meci al zilei din calificările pentru Campionatul European din 2025. Următoarele acțiuni ale naționalei lui Daniel Pancu va avea loc în septembrie, atunci când România întâlnește Muntenegru și Finlanda.
În data de 26 martie joacă toate echipele angrenate în grupa E a calificărilor pentru Campionatul European U21. Turneul final se joacă în Slovacia, în vara anului viitor. Meciurile programate în grupa din care face parte și România sunt:
Românii speră să obțină calificarea directă, asigurată de clasarea pe locul 1, însă și o clasare pe locul 2 îi poate trimite în Slovacia. Cele mai bune trei echipe clasate pe locul secund în grupe merg direct la Euro, în timp ce următoarele șase din clasament vor juca un play-off, iar alte trei dintre ele vor merge la turneul final.
În clasamentul echipelor de pe locul 2 nu se iau în considerare partidele jucate împotriva formațiilor aflate pe ultimele poziții. În cazul României, nu se ține cont de cele trei puncte obținute în meciul tur, câștigat contra Armeniei.
Pentru partida contra armenilor, selecționerul Daniel Pancu a ales să se bazeze pe următorul lot de jucători:
Portari: Otto Hindrich (CFR), Răzvan Sava (CFR), Alexandru Roșca (CSC Șelimbăr)
Fundași: David Maftei (CSA Steaua), Daniel Oroian (Sepsi), Gabriel Dănuleasă (Farul), Cristian Ignat (CS Mioveni), Sergiu Rimovecz (CSM Reșița) – l-a înlocuit pe Umit Akdag (Goztepe), Cosmin Amzări (Dinamo), Matei Ilie (CFR), Ștefan Ștefanovici (Poli Iași)
Mijlocași: Constantin Grameni (Farul), Marius Corbu (Akademia Pușkaș), Cătălin Vulturar (UTA), Cristian Mihai (UTA), Luca Mihai (Poli Iași), Alexandru Musi (Petrolul), Ștefan Baiaram (Universitatea Craiova), Ianis Stoica (Hermannstadt), Rareș Ilie (Lausanne)
Atacanți: Louis Munteanu (Farul), Rareș Burnete (Lecce)
Cota pentru o victorie a României este 1,47. Cei care pariază pe 1 solust beneficiază de cota 5,70, în vreme ce cota pentru pariul pe un rezultat de egalitate este 4,30.
Pariul pe un meci spectaculos, care să producă peste 2,5 goluri, este răsplătit cu o cotă de 1.65. Un meci cu mai puțin de 2,5 goluri propune o cotă de 2,05.
Mulți dintre jucătorii echipei pregătite de Daniel Pancu traversează perioade excelente de formă. Ștefan Baiaram și-a propus să înscrie sau să ofere un assist, iar Ianis Stoica, Alexandru Musi sau Louis Munteanu sunt și ei fotbaliști în care fanii naționalei U21 își pun speranțele pentru un succes în Armenia.
Următorul meci al "tricolorilor" mici, după Armenia U21 – România U21 se joacă pe 6 septembrie, pe teren propriu, contra Muntenegrului. Partida care ar putea fi decisivă, contra Elveției, va avea loc în octombrie, tot în România.